Eron matbuoti Suriyada 3 amerikalik askar halok bo‘lganini ma’lum qildi

Eron matbuotida Suriyada uch nafar amerikalik askar halok bo‘lgani haqida xabarlar tarqaldi. Bu haqda “Interfaks” ma’lum qilmoqda.

Aytilishicha, askarlar Suriya demokratik armiyasiga IShIDga qarshi kurashda yordam berayotgan paytda Aleppo viloyatining shimoli-sharqidagi Manbij shahrida o‘qqa tutilgan va o‘sha yerda halok bo‘lgan.
Yana bir amerikalik harbiy yaralangan.
Ushbu axborot hozircha boshqa manbalardan tasdiqlangani yo‘q.
IShID ekstremistik guruhi jahonning bir qator mamlakatlari va xalqaro tashkilotlar tomonidan “terrorchilik tashkiloti” deb topilgan.